Horúca téma v zámorí posledných dní: mal by Juraj Slafkovský (18) začať sezónu v Montreale, alebo na farme v Lavale? Drvivá väčšina názorov zámorských expertov sa prikláňa k pôsobeniu v AHL. Draftová jednotka výkonmi v predsezónnom kempe vôbec nepresvedčila. Slafkovský neskóroval a zaznamenal len jednu asistenciu.
Zámorský expert Norman Flynn pre BPM Sports vyslovil veľmi kontroverzný názor na Slafkovského. "Podľa môjho názoru je Slafkovský ich najlepším hráčom. Vidím to tak, že v súčasnosti je lepší ako Suzuki," porovnal odborník slovenského útočníka s kapitánom Canadiens.
S Flynnom o Slafkovskom diskutovala aj legenda Montrealu Georges Laraque a ten neveril vlastným ušiam. Dokonca požiadal Flynna, aby mu zopakoval, čo povedal. Flynn mu na to vysvetľoval, že Slafkovský má všetko potrebné, tlačí sa do bránky a keď sa všetko spočíta dohromady, je najlepším hráčom Canadiens. Laraque má presne opačný názor a tvrdí, že Slafkovský musí jednoznačne začať sezónu na farme v Lavale.
Normand Flynn nous offre une énorme déclaration sur Juraj Slafkovsky! pic.twitter.com/BNWe2g7Fjg— BPM Sports (@BPMSportsRadio) October 4, 2022